
Тарих — тәлім, терең таным

"Мүғалім - зор түлға, ол Күннің қүдіретті сәулесі іспетті" деп ұлы ұстаз К.Ушинский айтқандай, шәкірттің санасына білім сәулесін құйып, ғибратты біліммен сусындату - кез келген адамның қолынан келе бермейтін күрделі әрі жауапты шаруа. Ол - өз мамандықтары арқылы алдындағы шәкіртін риясыз сүйіспеншілікке бөлейтін жандар ғана атқара алатын жұмыс. Сонда ғана көңіл түкпірін орын тепкен мамандықтың көкжиегі кестелі, нәтижесі жемісті болары сөзсіз.
М. Қозыбаев атындағы Солтүстік Қазақстан мемлекеттік университеті "Тарих және әлеуметтік-гуманитарлық пәндер" кафедрасының меңгерушісі Нұрболат Әбуовтің ұлағатты ұстаздықпен өрілген жолы көпке үлгі боларлықтай. Шал ақын ауданына қа-расты Ысқақ Ыбыраев ауылында қарапайым қазақ отбасында өмірге келген оны ата-анасы жастайынан жақсылыққа баулып, оқу-білімнің, талмай талаптанып, ерінбей еңбектенудің маңызын тереңнен түсінуді ұқтырып өсірді. "Әке керген оқ жонар" деп осындайда айтылмаушы ма еді? Қазақтың ата кәсібі -мал шаруашылығын бес саусақтай меңгерген әкесі Әскер ұлының ауылдың тыныс-тіршілігіне де икемді болып жетілуіне көп мән беріп, білген-түйгенін үйретіп отырудан жалықпаған екен. Туған ауылындағы талай түлекті бауырына басып, қанатын қатайтқан қабырғалы қарашаңырақ - орта мектепте оқып жүрген Нұрболаттың өз бетімен білімге ынтасы да, ықыласы да ерекше болды. Ол үшін өзге пәндердің орны бір төбе де, ал Қазақстан және дүниежүзі тарихы пәндеріне қызығушылығы ерекше болды. Мамандықты дұрыс таңдай білу өмір жолыңның кедергісіз болуына ықпал етпеуші ме еді? Осылайша, мектептің жоғары сыныбында оқитын бозбала болашағын осы саламен байланыстыруға бел буды. Облысымыздағы беделді оқу ордасы - М. Қозыбаев атындағы Солтүстік Қазақстан мемлекеттік университетінің тарих мамандығына оқуға түсті. Өз саласының білгірлерінен сабақ алып, білім көкжиегін кеңейтіп, содан кейін магистратураға түсуін халқымыздың "Талаптының алды жарық" деген аталы сөзімен түсіндірсек де жетіп жатыр.
- Бұл жолғы таңдағаным "Қазақстанның тарихы, археологиясы және этнологиясы" факультеті болды. Нар тұлғалы бабаларымыздың бізге аманаттаған осынау  байтақ жерінің әрбір тау-тасында, төбесінде түнып түрған тарих бар. Өз халқының тарихын терең тануға тырыспаған, оны зерттемеген адам елінің өткеніне, бүгініне, болаша-ғына атүсті қарары сөзсіз, - дейді Нұрболат. Ол 2008 жылы "1936-1957 жылдардағы Қазақстан" та-қырыбында кандидаттық диссертациясын қорғады. Ғылым жолындағы алғашқы жетістігі жас маманды тың ізденістерге бұрынғыдан да құлшындыра түсті. Аға оқытушы, "Педагогика" кафедрасының доценті және меңгерушісі лауазымдары ұстаздықтың ұлы іс екенін үқтыра түскендей еді оған.
- Тарих ең көне ғылымдардың бірі ғой. Кешегі оқиға бүгінгі адам үшін тарихқа айналса, бүгінгі оқиға ертеңгі ұрпақшң еншісіндегі елеулі дүние болып жалғаса бермек. Оны әрбір студенттің санасына берік сіңіруде, ең алдымен, табандылық, өршілдік керек, - дейді ол.
Оның қызметтегі, ғылым жолындағы еңбегі көптеген сайыстарда өз дәрежесінде бағаланып жүр. Нұрболат - қырықтан астам ғылыми мақаланың авторы, Қазақстан Республикасының Білім және ғылым министрлігінің, өзі қызмет атқарып жүрген жоғары оқу орны ректорының, облыстық білім басқармасы басшысының Құрмет грамоталарына ие болды.
Үстіміздегі жылы талай "тар жол, тайғақ кешулерді" өжеттілікпен ескерген қарға тамырлы қазақ жұрты Тәуелсіздіктің 25 жылдығын тойлайды. Сондықтан да жас ғалым еліміздің еңсесін тіктеген айтулы мерекені өз дәрежесінде атап өтуді әрбір қазақстандықтың міндеті деп біледі.
- Бүл мереке ат жарыстырып, қазақтың небір игі жақсы-жайсаң-дарын жинап, үлан-асыр той атқару емес. Халқымыздың басына біткен батпандай бақ - азаттықтың шын мәніндегі мағынасын "тілі басқа болса да - тілегі бір" әрбір қазақстандықтың, әрбір қазақтың сана-сында берік қалыптастыру, - дейді ол.

